Provizorisks budžeta grozījumu projekts nr. 6 2006. gada vispārējam budžetam - Vispārējs ieņēmumu dokuments - Ieņēmumu un izdevumu kopsavilkums pa iedaļām - III iedaļa - Komisija /* SEC/2006/1410 galīgā redakcija */





[pic] | EIROPAS KOPIENU KOMISIJA | Briselē, 31.10.2006 SEC(2006) 1410 galīgā redakcija PROVIZORISKS BUDŽETA GROZĪJUMU PROJEKTS NR. 6 2006. GADA VISPĀRĒJAM BUDŽETAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) PROVIZORISKS BUDŽETA GROZĪJUMU PROJEKTS NR. 62006. GADA VISPĀRĒJAM BUDŽETAMVISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, Eiropas Komisija ar šo piedāvā budžeta lēmējinstitūcijai 2006. gada provizorisku budžeta grozījumu projektu (PBGP) Nr. 6 to iemeslu dēļ, kas izklāstīti paskaidrojuma rakstā. SATURS 1. Ievads 4 2. ieņēmumu prognozes palielienājums 4 2.1. PVN un NKI bilances pārskatīšana 4 2.2. Tradicionālo pašu resursu prognožu pārskatīšana 4 2.3. Citi ieņēmumi 5 2.4. Tehniski grozījumi 5 3. 1.a apakšpozīcija. Maksājumu apropriāciju samazinājums ELVGF Garantiju nodaļai 5 4. 2. pozīcija 7 4.1. Maksājumu apropriāciju samazinājums struktūrfondiem un Kohēzijas fondam 7 4.2. Budžeta pozīcijas 13 03 08 piezīmju izmaiņas 8 5. 7. pozīcija 9 5.1. Maksājumu apropriāciju samazinājums SAPARD 9 5.2. ISPA 10 5.3. Kipra 10 KOPSAVILKUMA TABULA PA FINANŠU PLĀNA POZĪCIJĀM 11 VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM Vispārējais ieņēmumu dokuments un ieņēmumu un izdevumu kopsavilkums pa iedaļām ir nosūtīti atsevišķi, izmantojot SEI-BUD sistēmu. Vispārējā ieņēmumu dokumenta un pa iedaļām sniegto ieņēmumu un izdevumu kopsavilkuma angļu valodas versija ir pievienota budžeta pielikumam informācijas nolūkos. 1. IEVADS Komisija iesniedz šo provizorisko 2006. gada budžeta grozījumu projektu (PBGP) Nr. 6, ņemot vērā šādus ārkārtas apstākļus: - nepieciešamību būtiski palielināt budžeta ieņēmumu prognozi, jo īpaši attiecībā uz PVN un NKI bilances, un tradicionālo pašu resursu prognozes pārskatīšanu (2 470 miljoni euro)[2]; - nepieciešamību samazināt maksājumu apropriācijas budžeta pozīcijās 1., 2., un 7. sadaļā (3 906 miljoni euro), ņemot vērā pārcelšanu no citām sadaļām, kuras ierosināja vispārējā līdzekļu pārvietošanā; - turklāt Komisija ierosina mainīt 1 1 1. panta piezīmes attiecībā uz cukura krājumiem, kā arī 13 03 08. panta piezīmes — Eiropas Reģionālās attīstības fonds (ERAF) — tehniskā palīdzība un jauninājumi. 2. IEņēMUMU PROGNOZES PALIELIENāJUMS 2.1. PVN un NKI bilances pārskatīšana Saskaņā ar 16. pantu Padomes 2000. gada 22. maija Regulā (EK, Euratom ) Nr. 1150/2000, Komisija ierosina pārskatīt PVN un NKI bilances, pamatojoties uz pieejamo informāciju par pieaugumu 1 639,5 miljonu euro apmērā. Minētie grozījumi skar 3 1. un 3 2. nodaļu budžeta ieņēmumu daļā. Grieķijas Valsts statistikas centra pārskatītais NKI, kas tika nosūtīts Komisijai, pamatojās uz vairākiem jauniem elementiem un avotiem, izraisot NKI skaitļu būtisku palielinājumu. Pirms Grieķijas pārskatītos NKI skaitļus var izmantot, lai pareizi aprēķinātu maksājumu lielumu, Eiropas Kopienu Statistikas birojam ir jāveic rūpīga pārbaude. Ņemot vērā pašreizējo lielo neskaidrību ap šiem skaitļiem, šajos budžeta grozījumos attiecībā uz Grieķijas PVN un NKI bilanci tiek pievienota norāde „p.m.”. Jāpiemin, ka šajā stadijā aprēķini ir tikai provizoriski, jo dati attiecībā uz dalībvalstu NKI vēl nav apstiprināti. Tādējādi Komisija procesa gaitā var pārskatīt skaitļus attiecībā uz šo PBGP. 2.2. Tradicionālo pašu resursu prognožu pārskatīšana Budžeta grozījumos Nr. 3/2006 kopējie neto pašu resursi bija noteikti 14 788,9 miljonu euro apmērā. Ņemot vērā pēdējos mēnešos iekasēto summu attīstību, var lēst, ka jaunā kopsumma būs 14 888,9 miljoni euro. Tāpēc tiek ierosināts budžetā 1 0 0. pantam (lauksaimniecības nodevas) paredzēt papildu 100 miljonus euro. 2.3. Citi ieņēmumi - Neizmantotā Kopienas atbalsta atmaksa un finanšu korekcijas saistībā ar struktūrfondiem. Ņemot vērā iekasēto summu 6 1 5 0. un 6 5 0 0. budžeta postenī un pieņemot, ka šīs summas šogad neizmantos, ierosināts iekļaut budžetā 220 miljonus euro. - Procenti par novēlotiem maksājumiem un soda naudas. Vispārējā ieņēmumu pārskata 7 0. un 7 1. nodaļā norāda kavējuma procentus un soda naudas. Jau 2006. gada budžetā tika iekļauti 120 miljoni euro. Ņemot vērā summas, kas ir iekasētas šogad uz šo brīdi un ko, iespējams, vēl iekasēs līdz gada beigām, ir ierosināts pievienot vēl papildu 470,5 miljonus euro. - Aizņēmumu un aizdevumu operācijas. Apsverot faktisko rezultātu 8 1 0. nodaļai (Kapitāla atmaksas un procenti attiecībā uz īpašiem aizdevumiem un riska kapitālu, kas piešķirts sadarbības ietvaros finanšu jomā ar Vidusjūras reģiona trešām valstīm), budžetā būtu jāiekļauj papildu 30 miljoni euro. - Dažādi ieņēmumi. Ir arī ierosināts 9 0 0. pantam iekļaut papildu summu 10 miljonu euro apmērā, lai prognozi tuvinātu faktiskiem lielumiem. 2.4. Tehniski grozījumi Lai uzskaitītu summas, kas ir saistītas ar virsnormas krājumiem cukura nozarē sakarā ar pievienošanos 2004. gadā, ir jāatjaunina budžeta komentāri 1 1 1. pantam par cukura krājumu nodevām. Tāpēc par minēto pantu komentāros ir pievienota šāda daļa: „Šis pants ir paredzēts ieņēmumu iegrāmatošanai, ko veido jauno dalībvalstu maksājumi gadījumā, ja tās nav likvidējušas cukura uzkrājumus, ko uzskata par virsnormas krājumiem Komisijas 2004. gada 14. janvāra Regulas (EK) Nr. 60/2004 nozīmē.” 3. 1.A APAKšPOZīCIJA. MAKSāJUMU APROPRIāCIJU SAMAZINāJUMS ELVGF GARANTIJU NODAļAI Eiropas Parlaments, Padome un Komisija 2005. gada 30. novembrī panāca vienošanos par to, ka pieņem vēstuli par grozījumiem Nr. 2/2006 attiecībā uz izdevumiem lauksaimniecībai. 2006. gada budžets tika pieņemts 2005. gada 15. decembrī. ELVGF Garantiju nodaļas 2006. gada budžeta saistību apropriācijas 1. pozīcijai ir paredzētas 50 050 miljonu euro apjomā un maksājumu apropriācijas — 50 991 miljonu euro apjomā. Konkrēti 1.a apakšpozīcijā apropriācijas bija 43 279 miljonu euro apmērā gan saistībās, gan maksājumos. Saistību apropriācijas 1.b apakšpozīcijā sasniedza 7 771 miljonus euro, savukārt maksājumu apropriācijas — 7 711 miljonus euro. Pamatojoties uz šobrīd pieejamiem izpildes skaitļiem, Komisija ir identificējusi būtisku pārpalikumu 1.a apakšpozīcijas apropriācijām, attiecībā uz kurām PBGP ir ierosināts anulēt tās saistības, kas būtiski pārsniedz budžetu. Apropriāciju neizlietošana ir saistīta ar daudz labvēlīgākām tendencēm lauksaimniecības tirgos 2005./2006. gadā un arī ar dažiem lauksaimniecības tiešiem atbalstiem, kas rezultātā ir radījis ietaupījumu. No otras puses, mazāks korekciju daudzums saistībā ar grāmatojumu noskaidrošanas lēmumiem radīs palielinājumu lauksaimniecības izdevumos salīdzinājumā ar sākotnēji budžetā paredzētām summām, līdz ar to neto ietaupījumi būs nedaudz mazāki. Turpmāk īsi raksturotas nozīmīgākās atšķirības starp faktisko un paredzēto izpildes līmeni vairākos 2006. gada budžeta sektoros. - Tekstilaugi. Kokvilnas cenas palielināšanās pasaulē izraisīja atbalsta likmes samazinājumu un sekojošu veicamo maksājumu samazināšanos. - Kompensācijas par 1. pielikumā neiekļautiem produktiem. Eksporta kompensāciju likmju vispārējā samazinājuma, kā arī apstrādātu lauksaimniecības produktu mazāka eksporta apjoma rezultātā dalībvalstu veikto kompensācijas maksājumu apjoms ir mazāks, tādējādi pilnībā neizpildot šā pasākuma apropriācijas. - Augļi un dārzeņi. Dalībvalstu maksājumi darbības fondos ražotāju organizācijām līdz gada beigām būs mazāki nekā budžetā paredzētie izdevumi. - Liellopu un teļa gaļa. Iekšējā pieprasījuma labvēlīgā attīstība liellopu un teļa gaļai atspoguļojas ne tikai cenās, bet arī strauji pieaugošā importā un mazākā eksportā. Ietaupījumi rodas saistībā ar mazāku kompensējamā eksporta apjomu un mazākiem kompensāciju līmeņiem. Turklāt papildu ietaupījums ir noteikts budžeta postenim ārkārtas atbalsta pasākumu finansēšanai (vairāk kā trīsdesmit mēnešu vecu dzīvnieku iznīcināšanas shēma un vecāku liellopu iznīcināšanas shēmas pasākumi saistībā ar GSE), pamatojoties uz jaunākajiem skaitļiem. - Tiešais atbalsts. Pamatojoties uz dalībvalstu sniegto jaunāko informāciju, ir paredzams, ka budžeta gada beigās kopumā netiks pilnībā izpildītas tiešiem atbalstiem piešķirtās apropriācijas. Tas attiecas ne tikai uz savstarpēji nesaistītu atbalstu, attiecībā uz kuriem vēl joprojām konstatējamas administratīva rakstura maksājumu veikšanas grūtības (vienotā maksājumu shēma un atbalsta papildu summas), bet arī uz dažiem saistītiem tiešajiem atbalstiem (atbalsts olīveļļas ražošanai, piemaksas par tabaku, platībatkarīgie maksājumi par riekstiem, kompensācijas atbalsts par banāniem). - Lauksaimniecības izdevumu revīzija. Ņemot vērā visus grāmatojumu noskaidrošanas lēmumus, kas tiks pieņemti līdz budžeta gada beigām, summas, kuras paredzēts atgūt, veicot minētajos lēmumos noteiktās korekcijas, ir mazākas nekā summas, kas tika saglabātas 2006. gada budžetā. Kā minēts iepriekš, faktiski minētais apropriāciju neizlietošanas apmērs nozīmē ELVGF Garantiju nodaļas izdevumu palielinājumu salīdzinājumā ar 2006. gada budžetu. Gluži pretēji, atgūtās summas tiešiem atbalstiem bija lielākas nekā paredzēts budžetā. Šajā posmā tiek lēsts, ka kopējais neizlietoto neto apropriāciju apjoms ir apmēram 860 miljoni euro. Komisija uzmanīgi uzraudzīs stāvokļa attīstību turpmākajās nedēļās un, ja tas būs vajadzīgs, procesa gaitā pārskatīs skaitļus attiecībā uz šo PBGP. 4. 2. POZīCIJA 4.1. Maksājumu apropriāciju samazinājums struktūrfondiem un Kohēzijas fondam Šajā PBGP ir ierosināts samazinājums 2 500 miljonu euro apmērā maksājumu apropriācijās 2. pozīcijai. Pamatojums tam ir izklāstīts turpmāk tekstā. 2006. gada budžets tika pieņemts ar deklarāciju par maksājuma apropriācijām 2. pozīcijai. Deklarācijā teikts, „ja maksājumu apropriāciju izpilde struktūrfondiem līdz 2006. gada jūlija beigām pārsniedz 40%, vai Komisija citādi gūst pārliecību par maksājumu apropriāciju trūkumu budžetā, Komisija, pārbaudījusi iespējas pārvietot maksājumu apropriācijas visa budžeta ietvaros, tostarp 2. pozīcijā, un izvērtējusi iespējamos papildu ieņēmumu avotus, vēlākais līdz oktobrim iesniedz budžeta lēmējinstitūcijai provizorisko budžeta grozījumu projektu. Eiropas Parlaments un Padome vienā lasījumā pieņems lēmumu par provizorisko budžeta grozījumu projektu, lai padarītu pieejamas vajadzīgās papildu apropriācijas vēlākais līdz 2006. gada novembra sākumam.” Komisija rūpīgi sekoja izpildei visu gadu. Lai gan maksājumi kopumā notika apmierinoši, maksājumi no Eiropas Reģionālā attīstības fonda un Eiropas Sociālā fonda Spānijas struktūrfondu programmām sistemātiski bija zem gaidītā apmēra. Tagad ir kļuvis diezgan iespējams, ka deficīts līdz gada beigām netiks kompensēts. Budžeta izpildes novērtējums līdz septembra beigām un no tā izrietošās gada noslēguma prognozes liecina par nepieciešamību samazināt 2. pozīcijas maksājumu apropriācijas par 2 150 miljoniem euro neto izteiksmē. Eiropas Lauksaimniecības virzības un garantiju fonda Garantiju nodaļa (ELVGF) ir vienīgais fonds no četriem struktūrfondiem, kam ir vajadzīgas papildu apropriācijas par summu 350 miljoni euro. Bija iespējams pārcelt apropriācijas, kas vajadzīgas, lai nostiprinātu ELVGF vispārējā līdzekļu pārvietošanas kontekstā. Tāpēc šajā PBGP attiecībā uz 2. pozīciju ir iekļautas tikai negatīvās korekcijas. Tās veido maksājuma apropriāciju samazinājumu 2 500 miljonu euro apmērā, kura sadalījums ir šāds: 13 03 01 - ERAF 1. mērķis (-1 500 miljoni euro), 04 02 01 - ESF 1. mērķis (-500 miljoni euro), 13 04 01 – Kohēzijas fonds (-500 miljoni euro). Lielākā daļa šajā PBGP pārskatīšanā samazināšanas nolūkā attiecas uz 2000.-2006. gada struktūrfondu programmām un ir saistītas ar Spānijas maksājumu pieprasījumiem. Līdz septembra beigām maksājumi Spānijas programmām bija veikti 1 717 miljonus euro apmērā (3 745 miljoni euro tajā pašā laikā iepriekšējā gadā). Struktūrfondu gada maksājumi Spānijai tipiski ir diezgan lieli (6 345 miljoni 2005. gadā). Spānijas iestādes bija aizturējušas maksājumu pieprasījumus līdz plašas, t.i., 100 % revīzijas nobeigumam, un turpmāko maksājumu pieprasījumu iesniegšanas grafiks šajā gadā vēl nav skaidrs. Minētā neskaidrība pamato piesardzīgo nostāju ar mērķi kontrolēt risku būtiskiem pārpalikumiem gada beigās. Šajā PBGP pārskatīšanā ierosinātais samazinājums attiecībā uz 2000.-2006. gada struktūrfondu programmām būtībā ir ekvivalents maksājumu deficītam (līdz septembra beigām) Spānijai no Eiropas Reģionālā attīstības fonda un Eiropas Sociālā fonda. Maksājumi citām dalībvalstīm, ieskaitot ES-10, kopumā pārsniedz iepriekšējā gada maksājumus. Attiecībā uz Kohēzijas fondu maksājumi līdz septembra beigām bija ievērojami virs iepriekšējā gada maksājumu apmēru tajā pašā datumā un neviena dalībvalsts nerada pamatu bažām. Tomēr 2006. gada budžets ir būtiski lielāks par iepriekšējā gada izpildi (3 500 miljoni euro salīdzinājumā ar 2 200 miljoniem euro) sakarā ar palielinājumu „Kopenhāgenas” ES-10 piešķīrumā, un Komisijas pašreizējais novērtējums ir, ka maksājumu izpildes pakāpe pēdējā ceturksnī pietiekami nepalielināsies, lai nodrošinātu pilnu sākotnējā budžeta izlietošanu. Tāpēc šajā PBGP ir ierosināts samazinājums 500 miljonu euro apmērā maksājumu apropriācijās. Komisijas priekšlikums atspoguļo lēmuma pieņemšanas brīdī jaunāko pieejamo informāciju un labākos aprēķinus. Tomēr Komisija ir iecerējusi turpināt budžeta izpildes ciešu uzraudzību un sniegt gala vērtējumu par maksājuma pieprasījumiem, kas saņemti no visām dalībvalstīm līdz oktobra beigām (1. novembris Kohēzijas fondam), maksājumu pieprasījumu iesniegšanas termiņš šajā gadā. Tādējādi Komisija procesa gaitā var pārskatīt skaitļus attiecībā uz šo PBGP. Šī ir vienīgā pieeja, kas vienlaicīgi risinātu divus galvenos, lai gan pretrunīgus jautājumus: pirmkārt, nodrošinātu pietiekamus budžeta līdzekļus, lai apmierinātu visus saņemtos pamatotos maksājuma pieprasījumus; otrkārt, iespēju robežās izvairītos no pārpalikuma gada beigās. Tādēļ Komisija lūdz budžeta lēmējinstitūciju plānot procedūru attiecībā uz šo PBGP, lai pieļautu šeit minēto grozījumu pārskatīšanu novembra sākumā. 4.2. Budžeta pozīcijas 13 03 08 piezīmju izmaiņas Komisija arī ierosina piezīmju izmaiņas budžeta 13 03 08. pantā, Eiropas Reģionālās attīstības fonds (ERAF) — tehniskā palīdzība un jauninājumi. Pamatojums minētajam ierosinājumam ir izklāstīts turpmāk tekstā. Padomes 2006. gada 11. jūlija Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999, ietver jaunās kohēzijas politikas programmu plānošanu laikposmam no 2007. gada līdz 2013. gadam. Minētās regulas 36. pantā ir noteikts, ka pēc dalībvalstu lūguma EIB un EIF var piedalīties valsts stratēģisko ietvardokumentu un darbības programmu sagatavošanā, darbībās, kas saistītas ar projektu, jo īpaši lielo projektu, sagatavošanu, finanšu līdzekļu nodrošināšanu un valsts un privātā sektora partnerībām. Saskaņā ar minētā panta noteikumiem EIB un EIF var palīdzēt Komisijai, kura, īstenojot šo pantu, var paredzēt piešķīrumu EIB vai EIF. Tāpēc Komisija uzskata par vajadzīgu pilnīgas pārredzamības nolūkā attiecībā pret budžeta lēmējinstitūciju labot budžeta piezīmes budžeta postenim 13 03 08, lai pievienotu jaunu juridisko pamatu un skaidri aprakstīt finansēšanu pasākumiem saistībā ar Padomes Regulas (EK) 1083/2006 36. panta piemērošanu. Ierosinātais budžeta piezīmes labojums ir šāds: „Piezīmes Apropriācija paredzēta ERAF finansēto jaunievedumu ieviešanas un tehniskās palīdzības pasākumu izmaksu segšanai, kā paredzēts Regulas (EK) Nr. 1260/1999 22. un 23. pantā. Jauninājumu ieviešanas pasākumos ietilpst izpēte, izmēģinājuma projekti un pieredzes apmaiņa. Tie jo īpaši ir paredzēti struktūrfondu pasākumu kvalitatīvu uzlabojumu īstenošanai. Tehniskā palīdzība sedz sagatavošanas, kontroles, vērtēšanas, uzraudzības un vadības pasākumus, kas nepieciešami ERAF īstenošanai. Apropriāciju jo īpaši var izmantot šādu mērķu sasniegšanai: - atbalsta izmaksas (prezentāciju izdevumi, apmācības, sanāksmes, komandējumi), - informācijas un publicēšanas izdevumi, - informācijas tehnoloģiju un telekomunikāciju izdevumi, - pakalpojumu un pētījumu nodrošināšanas līgumi, - dotācijas. Šī apropriācija ir arī paredzēta, lai finansētu partneru veiktos pasākumus saistībā ar gatavošanos nākamajam plānošanas periodam, ieskaitot Padomes 2006. gada 11. jūlija Regulas (EC) Nr. 1083/2006 piemērošanu. Juridiskais pamats Eiropas Parlamenta un Padomes 1999. gada 21. jūnija Regula (EK) Nr. 1261/1999 par Eiropas Reģionālās attīstības fondu (OV L 161, 26.6.1999., 43. lpp.). Eiropas Parlamenta un Padomes 2006. gada 5. jūlija Regula (EK) Nr. 1080/2006 par Eiropas Reģionālās attīstības fondu un Regulas (EK) Nr. 1783/1999 atcelšanu (OV L 210, 31.7.2006., 1. lpp.). Padomes 2006. gada 11. jūlija Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (OV L 210, 31.7.2006., 25. lpp.).” 5. 7. POZīCIJA 5.1. Maksājumu apropriāciju samazinājums SAPARD Provizorisko budžeta grozījumu projektā ir ierosināts samazināt apropriācijas SAPARD , kur ir būtisks budžeta pārpalikums vecajām astoņām kandidātvalstīm un kur Rumānijai un Bulgārijai ir liels apropriāciju neizlietošanas apmērs: Budžeta posteni 05 05 01 01 – SAPARD pirmspievienošanās programma var samazināt par 109 miljoniem euro sakarā ar programmas izpildes kavējumiem, jo sevišķi Rumānijā. Kavējumi jo īpaši ir radušies sakarā ar ūdensplūdiem 2005. un 2006. gadā un sakarā ar noslēgto līgumu svarīgumu (tai skaitā infrastruktūras veidošanas darbi), kuriem ir vajadzīgs ilgāks izpildes laiks. Budžeta 05 05 01 02. posteni — SAPARD pirmspievienošanās programma — pirmspievienošanās palīdzības pabeigšana attiecībā uz astoņām kandidātvalstīm, var samazināt par 287 miljoniem euro. Savā 2006. gada PBP, kas tika sagatavots 2005. gada sākumā, Komisija ietvēra vajadzīgās apropriācijas, lai varētu apmaksāt noslēguma maksājuma pieprasījumus saistībā ar SAPARD programmām jaunajām dalībvalstīm šo programmu slēgšanai (300 miljoni euro). Programmu izpilde uzņēma ātru tempu 2005. gada rudenī. Lai apmierinātu straujo pieprasījumu, 271 miljoni euro tika pārvietoti uz 05 05 01 02. budžeta posteni un lielāko daļu saistību atlikuma bija iespējams likvidēt 2005. gadā, nevis 2006. gadā. Tomēr 2006. gada budžetu nebija iespējams samazināt. Tā rezultātā izveidojās situācija, ka 2005. gada beigās sešas no astoņām jaunajām dalībvalstīm bija sasniegušas 95 % robežu, kad Komisija pārtrauc maksājumus līdz brīdim, kad ir izpildīti nosacījumi noslēguma maksājuma veikšanai. Ievērojami augstais maksājumu apmērs 2005. gadā samazināja saistību atlikumu astoņām jaunajām dalībvalstīm 2005. gada beigās līdz 75 miljoniem euro, kas ir daudz mazāk nekā 2006. gada apropriācijas. Sakarā ar straujo izpildi 2005. gada beigās tikai divi maksājumi — Ungārijai un Latvijai — atlika, ko maksāt 2006. gadā. Abas minētās valstis arī sasniedza 95 % robežu. Vēl 2005. gadā Čehijas Republika iesniedza savu maksājuma pieprasījumu programmas noslēgšanai. Pozitīva lēmuma pieņemšanas gadījumā par 2005. gada grāmatojumu noskaidrošanu šo programmu varētu slēgt, samaksājot atlikušo summu Čehijas Republikai. Šādā gadījumā minētajā budžeta postenī paliktu neizmantoti 287 miljoni euro. 5.2. ISPA Komisija ierosina samazinājumu 100 miljonu euro apmērā maksājuma apropriācijās budžeta postenim 13 05 01 02 — Pirmspievienošanās struktūrpolitikas instruments — pirmspievienošanās palīdzības pabeigšana, attiecībā uz astoņām kandidātvalstīm. Maksājumu pieprasījumi attiecībā uz jauno dalībvalstu uzsāktiem projektiem Pirmspievienošanās struktūrpolitikas instrumenta ( ISPA ) ietvaros, kas pēc pievienošanās ir kļuvuši par Kohēzijas fonda projektiem, grozījumos ir atspoguļoti mazāki nekā plānots. Maksājumu pieprasījumu iesniegšanas termiņš minētajiem projektiem 2006. gadā ir 1. novembris. Tāpēc līdzīgu iemeslu dēļ, kas šajā PBGP minēti attiecībā uz ierosinātajiem grozījumiem Struktūrfondiem un Kohēzijas fondam, Komisija procesa gaitā var pārskatīt skaitļus attiecībā uz šo PBGP. 5.3. Kipra Atbalsta regula Kipras ziemeļu daļai tika apstiprināta tikai 2006. gada februārī. Regula[3] ir sagatavota, ņemot vērā Kipras ziemeļu daļas specifiku – ES daļa, kur ir atlikta acquis piemērošana. Viens no šādiem aspektiem attiecas uz projektiem virs 5 miljoniem euro, regulā ir prasīts pagarināts apspriešanās laiks ar dalībvalstīm plānošanas procesā (divi mēneši trīs nedēļu vietā). Minētais — kopā ar šķēršļiem plānošanas procesā un saistībā ar procedūrām īpašumtiesību ievērošanas nodrošināšanai — ir aizkavējis Komisijas lēmuma pieņemšanas procesu par lielākajiem projektiem. Līdz oktobrim bija apstiprināti tikai divi projekti — katrs zem 5 miljoniem euro. Tomēr pilna summa (259 miljoni euro, pieņemot, ka budžeta grozījumu projekts Nr. 5/2006 ir apstiprināts) tiks piešķirta līdz gada beigām, un sākotnējie līgumi tiks parakstīti. Tomēr nav gaidāms, ka sākotnējie maksājumi šiem lielajiem projektiem tiks veikti pirms 2007. gada un tāpēc šajā PBGP ir ierosināts samazinājums 50 miljonu euro apmērā maksājumu apropriācijās. KOPSAVILKUMA TABULA PA FINANŠU PLĀNA POZĪCIJĀM Finanšu plāns Pozīcija/apakšpozīcija | Finanšu plāns 2006. gadam | 2006. gada budžets, ieskaitot BG 14-2, 35, PBGP Nr. 3 un 5/2006 | PBGP Nr. 6/2006 | 2006. gada budžets, ieskaitot BG 142, 35, PBGP Nr. 3, 5 un 6/2006 | |Saistību apropr. |Maksājumu apropr. |Saistību apropr. |Maksājumu apropr. |Saistību apropr. |Maksājumu apropr. |Saistību apropr. |Maksājumu apropr. | |1. LAUKSAIMNIECĪBA | | | | | | | | | |- Lauksaimniecības izdevumi |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Lauku attīstība un saistītie pasākumi |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Kopā |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Rezerve | | |1 567 280 000 | | | |2 427 280 000 | | | 2. STRUKTURĀLAS DARBĪBAS | | | | | | | | | |- Struktūrfondi |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Kohēzijas fonds |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Kopā |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Rezerve | | |61 995 010 | | | |61 995 010 | | | 3. IEKŠĒJĀS POLITIKAS JOMAS |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Rezerve | | |5 235 815 | | | |5 235 815 | | | 4. ĀRĒJIE DARĪJUMI |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Rezerve | | |-275 000 000 | | | |-275 000 000 | | | 5. PĀRVALDE |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Rezerve | | |51 075 638 | | | | 51 075 638 | | | 6. REZERVES |458 000 000 | |458 000 000 |458 000 000 | | |458 000 000 |458 000 000 | |- Garantijas rezerve |p.m. | |229 000 000 |229 000 000 | | |229 000 000 |229 000 000 | |- Rezerve palīdzībai ārkārtas gadījumos |p.m. | |229 000 000 |229 000 000 | | |229 000 000 |229 000 000 | | Rezerve | | |p.m. | | | |p.m. | | | 7. PIRMSPIEVIENOŠANĀS ATBALSTS |3 566 000 000 | |2 692 159 038 |2 984 409 038 | |-546 000 000 |2 692 159 038 |2 438 409 038 | | Rezerve | | | 965 400 000 | | | | 965 400 000 | | |8. KOMPENSĀCIJA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Rezerve | | | 499 668 | | | | 499 668 | | | KOPĀ | 123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Rezerve | | |2 376 486 131 |7 318 788 006 | | |3 236 486 131 |11 224 788 006 | | 4BG 1 ESSF summa ir iekļauta papildus 3. un 7. pozīcijai, ka tas noteikts 2002. gada 7. novembra Iestāžu nolīgumā (OV C 283, 20.11.2002.). 5PBGP 4/2006 tika pieņemts kā BG 3/2006. [1] OV L 248, 16.09.2002., 1. lpp. [2] Atjauninātu prognožu izmantošana ieņēmumu pusē uzlabo maksājumu precizitāti, ko dalībvalstīm lūgts darīt pieejamu budžeta gada laikā. Atbilstīgi ierosinātajiem labojumiem dalībvalstis samazinās savas uz NKI balstītās iemaksas. [3] Padomes 2006. gada 27. februāra Regula (EK) Nr. 389/2006 (OV L 65, 7.3.2006., 5. lpp.).